Ҳтәыла асанитартә ҭагылазаашьа аиӷьтәразы иҟаҵатәузеи, абри азы игәаанагара иҳәеит арадио Sputnik Аԥсны аҿы ицо есымчыбжьатәи адырраҭара "Коӷониаԥҳа лымҩаду" аҟны Риҵатәи аҳәарԥсарра абна хылаԥшҩы хада Адамыр Смыр.
Аԥсны Аҳәынҭқарра ахада иалхрақәа рҟны абжьыҭаразы алхырҭатә ҭыԥқәа аартын аҭыԥантәи аамҭа асааҭ 8:00 рзы атәыла араионқәа зегьы рҟны. Алхырҭатә ҭыԥқәа аартызаауеит асааҭ 20:00 рҟынӡа.
Аԥсны Аҩнуҵҟатәи аусқәа рминистрра аусзуҩцәа 700-ҩык инареиҳаны азинеиҿкаара иахылаԥшуеит Аԥсны ахада иалхрақәа раан.
Урыстәыла иахьаҵанакуа Аԥсны атәылауаа рыбжьы арҭар рылшоит алхырҭатә ҭыԥқәа ҩба рҟны: Москвеи Черкесски. Алхырҭатә ҭыԥкәа рыҩбагьы аатит асааҭ 8.00 рзы, русура хдыркәшоит 20.00 рзы.